Høje smittetal fører til nye regler for nære kontakter. Nu skal færre gå i isolation - uagtet at de har været tæt på smittet.

Fremover er det kun personer, som er udsat for smitte i hjemmet, der betegnes som nærkontakter. Det er dermed den gruppe, som skal gå i selvisolation og testes. Andre, der er udsat for smitte uden for hjemmet, skal fortsat testes, men ikke gå i selvisolation. De nye retningslinjer gælder, uanset hvilken variant der er tale om. Det er i hjemmet, smitten er Tidligere regel var, at alle nære kontakter til smittede med Omikron-varianten – uanset om de var vaccineret eller tidligere smittet – blev anbefalet at gå i selvisolation og blive PCR-testet på dag 1, 4 og 6. Ændringen kommer, da antallet af smittede med Omikron-varianten fortsat er stigende, og varianten er nu udbredt i samfundet. Derfor er fokus nu på at sætte ind der, hvor der er størst risiko for smitte for at begrænse smittespredningen mest muligt, lyder det fra Sundhedsstyrelsen. - Det er i hjemmet, at der er en høj risiko for smitte. Her sætter vi i den nuværende situation ind med både isolation og test på 4. og 6. dagen for at begrænse smittespredningen mest muligt, siger vicedirektør i styrelsen, Helene Probst og fortsætter: - Det tyder på, at man er bedre beskyttet mod smitte, hvis man har fået 3. stik, og derfor skal personer, der er revaccineret, ikke gå i isolation. Øvrige kontakter skal ikke gå i isolation, men skal fortsat testes. Kritiske funktioner opretholdes - Vi skal hele tiden finde en balance mellem at forebygge mest mulig smitte og samtidig undgå, at for mange isoleres, så samfundets vigtige og kritiske funktioner kan opretholdes, siger Helene Probst. Både danske og udenlandske undersøgelser viser, at langt de fleste, der smittes, smittes i hjemmet, og inden for de første fire dage efter, de har været udsat for smitte. Smittede skal selv tage kontakt Nære kontakter defineres derfor fremover kun som dem, der er udsat for smitte i hjemmet. De skal isolere sig og testes på 4. og 6. dagen, uanset hvilken variant der er tale om. De kan bryde selvisolationen, hvis de får en negativ test på dag 4. Der anbefales PCR-test på 4.dagen, og på grund af en stor efterspørgsel på PCR-test i øjeblikket, anbefales en hurtigtest på 6. dagen. Den smittede skal selv kontakte andre, som personen har været tæt på, og fortælle, at de skal tage en test med det samme og på 4. dag.